## Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

### NN 84/2014 (14.7.2014.), Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

VLADA REPUBLIKE HRVATSKE

1675

Na temelju članka 2. stavka 1. Zakona o saniranju posljedica katastrofe na području Vukovarsko-srijemske županije (»Narodne novine«, broj 77/2014), te članka 31. stavka 2. Zakona o Vladi Republike Hrvatske ((»Narodne novine«, broj 150/2011), Vlada Republike Hrvatske je na sjednici održanoj 10. srpnja 2014. godine donijela

ODLUKU

O DONOŠENJU PROGRAMA OBNOVE I SANIRANJA POSLJEDICA KATASTROFE NA PODRUČJU VUKOVARSKO-SRIJEMSKE ŽUPANIJE – ZAŠTITA ZDRAVLJA LJUDI

I.

Donosi se Program obnove i saniranja posljedica katastrofe na području Vukovarsko-srijemske županije – zaštita zdravlja ljudi (u daljnjem tekstu: Program).

Program je sastavni dio ove Odluke.

II.

Financijska sredstava potrebna za provedbu Programa osiguravaju se u državnom proračunu Republike Hrvatske preraspodjelom sredstava.

Financijska sredstava potrebna za provedbu mjera obnove zgrada zdravstvenog sustava oštećenih poplavom osigurat će se putem Programa obnove i saniranja posljedica katastrofe na području Vukovarsko-srijemske županije – obnova zgrada.

III.

Zadužuju se Ministarstvo zdravlja, Ministarstvo poljoprivrede i Hrvatski zavod za javno zdravstvo za provedbu Programa vezano uz mjere zaštite pučanstva od zaraznih bolesti.

Zadužuje se Ministarstvo zdravlja za provedbu Programa vezano uz uređenje i opremanje zdravstvenog sustava Doma zdravlja Županja.

Mjere obnove zgrada zdravstvenog sustava oštećenih poplavom provest će se putem Programa obnove i saniranja posljedica katastrofe na području Vukovarsko-srijemske županije – obnova zgrada.

IV.

Zadužuje se Ministarstvo zdravlja da Vladi Republike Hrvatske dostavi izvješće o provedbi Programa.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/272

Urbroj: 50301-04-/04-14-2

Zagreb, 10. srpnja 2014.

Predsjednik

Zoran Milanović, v. r.

PROGRAM OBNOVE I SANIRANJA POSLJEDICA KATASTROFE NA PODRUČJU VUKOVARSKO-SRIJEMSKE ŽUPANIJE – ZAŠTITA ZDRAVLJA LJUDI

Predmet Programa

Ovim Programom se, u skladu s člancima 6. – 11. Zakona o saniranju posljedica katastrofe na području Vukovarsko-srijemske županije (»Narodne novine«, broj 77/2014) – u daljnjem tekstu: Zakon, utvrđuju mjere zaštite zdravlja i uspostave funkcioniranja zdravstvenog sustava koje se odnose na:

A. Mjere zaštite pučanstva od zaraznih bolesti

B. Mjere obnove, uređenja i opremanja zgrada zdravstvenog sustava na poplavljenom području Vukovarsko-srijemske županije.

A. Mjere zaštite pučanstva od zaraznih bolesti sastoje se od općih i posebnih mjera za sprječavanje i suzbijanje zaraznih bolesti.

Opće mjere su: osiguravanje zdravstvene ispravnosti hrane, predmeta koji dolaze u dodir s hranom i predmeta opće uporabe, te sanitarno-tehničkih i higijenskih uvjeta proizvodnje i prometa istih, osiguravanje zdravstvene ispravnosti vode za piće, te sanitarna zaštita zona izvorišta i objekata, odnosno uređaja koji služe za javnu opskrbu vodom za piće, osiguravanje zdravstvene ispravnosti kupališnih, bazenskih voda, voda fontana i drugih voda od javno zdravstvenog interesa, osiguravanje sanitarno-tehničkih i higijenskih uvjeta na površinama, u prostorijama ili objektima, osiguravanje sanitarno-tehničkih i higijenskih uvjeta odvodnje otpadnih voda, balastnih voda te odlaganja otpadnih tvari i osiguravanje provođenja dezinfekcije, dezinsekcije i deratizacije.

Posebne mjere su: rano otkrivanje izvora zaraze i putova prenošenja zaraze, laboratorijsko ispitivanje uzročnika zarazne bolesti, odnosno epidemije zarazne bolesti, prijavljivanje, prijevoz, izolacija i liječenje oboljelih, provođenje protuepidemijske dezinfekcije, dezinsekcije i deratizacije kao posebne mjere, zdravstveni nadzor nad kliconošama i drugim osobama, zdravstveni odgoj, kontrola mikrobiološke čistoće objekta, imunizacija, seroprofilaksa i kemoprofilaksa i informiranje zdravstvenih radnika i pučanstva.

I. Lokacija područja na kojima se provode mjere

|  |  |  |  |  |
| --- | --- | --- | --- | --- |
| Općina | Mjesto | Površina  (ha) | Kanalna  mreža (m) | Broj st.  jedinica |
| Općina Drenovci | Račinovci | 100 |  | 366 |
| Rajevo Selo | 100 | 485 |
| Posavski Podgajci | 150 | 527 |
| Đurići | 50 | 168 |
| Drenovci | 250 | 944 |
| Općina Vrbanja | Strošinci | 100 | 240 |
| Soljani | 150 | 519 |
| Vrbanja | 200 | 983 |
| Općina Gunja | Gunja | 300 | 1.607 |
| Ukupno |  | 1400 | 6000 (0,6ha) | 5.900 |

Također, sanitarni nadzor i inspekcija obavljat će se prema potrebi na cijelom području Vukovarsko-srijemske županije.

II. Analiza zatečenog stanja

Kao posljedica poplave pojavila se opasnost od kontaminacije vodovodne vode, prijetnja razvoja crijevnih zaraznih bolesti zbog kontaminacije životnog prostora otpadnim vodama, te opasnost od ugriza glodavaca i zmija koji su zbog poplava došli u bliži kontakt s ljudima nego je uobičajeno.

Zbog gustog smještaja evakuiranih osoba povećan je rizik od prijenosa bolesti koje se šire kontaktnim i kapljičnim putem. Zbog brojnosti larvicidnih i adulticidnih komaraca pojavila se opasnost od širenja tropskih bolesti zbog čega je nužno njihovo kontinuirano tretiranje.

Uslijed opasnosti od zaraza, pojavila se nužnost pojačanog i kontinuiranog nadzora nad objektima za prihvat većeg broja evakuiranih osoba sa poplavljenog područja (školska dvorana u Cerni, Dom za starije i nemoćne u Gradištu, školske dvorane i društveni domovi u Županji, Otoku, Nijemcima, Komletincima, Hostel »Borovo« u Vukovaru, sportska dvorana u Vukovaru), uključujući higijenu smještajnog prostora i sanitarnih prostorija, provedba tekuće dezinfekcije, vodoopskrba, odvodnja otpadnih voda, zbrinjavanje otpada, nadzor nad pripremom i podjelom hrane. Iz istih razloga nadzor je kontinuirano nužan nad svim distributivnim centrima i skladištima Crvenog križa na području Grada Županje, Posavskih Podgajaca i Drenovaca, nadzor nad uvjetima smještaja osoblja Državne uprave za zaštitu i spašavanje, volontera i osoblja Glavnog stožera na lokaciji u krugu tvrtke »Sladorana« u Županji, centralnom kuhinjom Crvenog križa u Županji, te poljskom kuhinjom u Drenovcima koju je Crvenom križu ostavilo Ministarstvo obrane, ambulantama Doma zdravlja Županja u Gunji, Račinovcima i Rajevu Selu, sanitarno-tehničkim i higijenskim uvjetima u školama, dječjim vrtićima, domovima za starije i nemoćne osobe, ugostiteljskim objektima u kojima se priprema i uslužuje hrana za veći broj ljudi u mjestima koja graniče s poplavljenim područjima i mjestima u koja je evakuiran veći broj osoba s poplavljenog područja, nadzor nad javnim i individualnim vodoopskrbnim objektima, te alternativnim snabdijevanjem pitkom vodom, nadzor nad čišćenjem, pranjem i dezinfekcijom stambenih i gospodarskih objekata na poplavljenom području, zbrinjavanjem zdravstveno neispravne hrane iz trgovačkih objekata na poplavljenom području, ispumpavanjem sadržaja sabirnih/septičkih jama te upravni nadzor nad provedbom preventivnih i preventivnih i protuepidemijskih DDD-mjera.

III. Mjera zaštite zdravlja ljudi

1. Dezinfekcija, dezinsekcija i deratizacija (DDD mjere)

Povjerenstvo za praćenje provedbe mjera dezinsekcije komaraca te deratizacije i dezinfekcije na poplavljenim područjima Vukovarsko-

-srijemske županije, Brodsko-posavske, Požeško-slavonske i Sisačko-

-moslavačke županije analiziralo je situaciju i izradilo plan dezinfekcijskih, dezinsekcijskih i deratizacijskih mjera na poplavljenim područjima Vukovarsko-srijemske županije, s razrađenim aktivnostima i potrebnim sredstvima za vrijeme važenja Zakona.

Predviđene su jesenska i proljetna deratizacija, te monitoring i dezinsekcija komaraca do kraja sezone 2014. godine, te larvicidni tretmani od ožujka 2015. godine s monitoringom i adulticidnim tretmanima ukoliko monitoring utvrdi potrebu. U narednom razdoblju također je potrebno završiti s provedbom mjera sanacije poplavom pogođenih naselja Vukovarsko-srijemske županije. U tom smislu Hrvatski zavod za javno zdravstvo i mreža Zavoda za javno zdravstvo provodit će mjere nadzora nad provedbom sanacije kuća i gospodarskih objekata (farmi) u naseljima Gunja, Rajevo Selo, Račinovci, Strošinci, Posavski Podgajci i Đurići, a koju provodi Veterinarska stanica Županja. Potrebno je provoditi pojačane mjere epidemiološkog nadzora u cilju ranog uočavanja i prevencije pojave zaraznih bolesti. U tom razdoblju potrebno je osigurati ispomoć Zavoda za javno zdravstvo Vukovarsko-srijemske županije od strane 1 epidemiološkog tima koji bi pojačao postojeće epidemiološke timove. Mjere nadzora i DDD mjere provodile bi se za vrijeme važenja Zakona.

2. Mjere monitoringa vode

Mjere monitoringa vode za piće provodile bi se za vrijeme važenja Zakona.

3. Mjere sanitarnog nadzora i inspekcije

Mjere sanitarnog nadzora na poplavljenom području Vukovarsko-

-srijemske županije sastoje se od kontinuiranog provođenja nadzora: u smještajnim objektima u kojima su smještene osobe iz poplavljenog područja, u objektima koji su u funkciji pripreme i distribucije hrane za smještene osobe i druge osobe na javnim radovima (nadzor nad pravnim i fizičkim osobama, osim Ministarstva obrane i Ministarstva unutarnjih poslova), u skladištima u kojima se čuva hrana i predmeti široke potrošnje, nad pravnim osobama koje obavljaju djelatnosti vodoopskrbe koje su dužne osigurati zdravstveno ispravnu vodu, u javnim objektima koji su u funkciji obavljanja djelatnosti (škole, vrtići, zdravstvene ustanove, trgovina, ugostiteljstvo).

IV. Redoslijed i opseg provedbe mjera

DDD mjere i mjere monitoringa vode provodit će se kontinuirano tijekom 2014. i 2015. godine, odnosno za vrijeme važenja Zakona. DDD mjere provodit će se u opsegu i redoslijedom kako slijedi:

U 2014. godini

|  |  |  |  |
| --- | --- | --- | --- |
| Larvicidni tretmani komaraca 1. 7. – 1. 10. 2014. (1/2 tj.) | Adulticidni tretmani komaraca1. 7. – 1. 10. 2014. (1/2 tj.) | Deratizacija 1. 7. – 1. 10. 2014. | Timovi 1. 7. – 1. 10. 2014. |
| 7 tretmana X (0,5 l/ha kanala X 0,6 ha = 0,3 l) | 6 tretmana X (0,1 l/ha Neopitroid Premium X 1400 ha = 140 l) | 1 jesenjska deratizacija X 1,5 kg/st. jed.(0,5 kg/st. obj. + 1 kg/gosp. Obj.) X 5.900 st. jed. | 5 timova (4 operativna tima i 1 nadzorni) X 90 d |

U 2015. godini

|  |  |  |  |
| --- | --- | --- | --- |
| Larvicidni tretmani 1. 3. – 1. 7. 2015. (1/2 tj.) | Adulticidni tretmani 1. 3. – 1. 7. 2015. (1/2 tj.) | Deratizacija 1. 3. – 1. 7. 2015. | Timovi 1. 3. – 1. 7. 2015. |
| 9 tretmana X (0,5 l/ha kanala X 0,6 ha = 0,3 l) | 9 tretmana X (0,1 l/ha Neopitroid Premium X 1400 ha = 140 l) | 1 proljetna deratizacija X 1,5 kg/st. jed. (0,5 kg/st. obj. + 1 kg/gosp. Obj.) X 5.900 st. jed. | 5 timova (4 operativna tima i 1 nadzorni) X 120 d |

Monitoring vode provodit će se u sljedećem opsegu:

|  |  |  |  |
| --- | --- | --- | --- |
| Parametar | Mjerna jedinica | Metoda | Tehnika |
| FIZIKALNO-  -KEMIJSKI |  |  |  |
| Temperatura | °C | S 2550 B (2.izd.2005) | Digitalni termometar |
| Boja | mg/L Pt/Co skale | SM 2120 C (21. izd. 2005)\* | Spektrofotometrija |
| Mutnoća | NTU jedinica | HRN EN ISO 7027:2001\* | Turbidimetrija |
| Miris | / | HRN EN 1622:2008 | Senzorika |
| Okus | / | HRN EN 1622:2008 | Senzorika |
| pH vrijednost | pH jedinica | HRN EN ISO 10523:2012\* | Potenciometrija |
| Elektrovodljivost | µS/cm pri 20 °C | HRN EN 27888:2008\* | Konduktometrija |
| Utrošak KMnO4 | mg/L O2 | HRN EN ISO 8467:2001 | Titrimetrija (vizualna titracija) |
| Slobodni rezidualni klor | mg/L Cl2 | HRN EN ISO 7393-2:2001 | Fotometrija |
| HRANJIVE TVARI |  |  |  |
| Amonij | mg/L NH4+ | HRN ISO 7150-1:1998\* | Spektrofotometrija |
| Nitriti | mg/L NO2- | HRN EN 26777:1998\* | Spektrofotometrija |
| Nitrati | mg/L NO3- | SM 4500-NO3- B (21. izd., 2005) | UV Spektrofotometrija |
| IONI |  |  |  |
| Kloridi | mg/L Cl- | HRN ISO 9297:1998 | Titrimetrija |
| METALI |  |  |  |
| Arsen | µg/L | Vlastita metoda, Oznaka: P-VODE-21, Izdanje 1/1 \* | HG- ICP-OES |
| Željezo | µg/L | HRN EN ISO 11885:2010 \* | ICP-OES |
| Mangan | µg/L | HRN EN ISO 11885:2010 \* | ICP-OES |
| MIKROBIOLOŠKI |  |  |  |
| Ukupni koliformi | cfu/100 mL | P-VODE-80, Izdanje:1/4 (Colilert) \* | MPN |
| Escherichia coli | cfu/100 mL | P-VODE-80, Izdanje:1/4 (Colilert) \* | MPN |
| Enterokoki | cfu/100 mL | HRN EN ISO 7899-2:2000 | Membranska filtracija |
| Broj aerobnih bakterija  370C/48h | cfu/1 mL | HRN EN ISO 6222:2000 | total plate count |
| Broj aerobnih bakterija  220C/72h | cfu/1 mL | HRN EN ISO 6222:2000 | total plate count |

Mjere sanitarnog nadzora i inspekcije provodit će se kontinuirano i u opsegu u skladu sa zahtjevima s terena.

V. Nadležna tijela za koordinaciju i nositelj izvršenja mjera

Nadležna tijela za provedbu mjera su Ministarstvo zdravlja, Hrvatski zavod za javno zdravstvo, te Ministarstvo poljoprivrede.

VI. Procjena potrebnih financijskih sredstava

Trošak za protuepidemijske DDD mjere:

|  |  |  |  |  |
| --- | --- | --- | --- | --- |
| Larvicidni tretmani komaraca 1. 7. – 1. 10. 2014. (1/2 tj.) | Adulticidni tretmani komaraca 1. 7. – 1. 10. 2014. (1/2 tj.) | Deratizacija 1. 7. – 1. 10. 2014. | Timovi 1.7.- 1. 10. 2014. | Ukupno trošak |
| 7 tretmana X (0,5 l/ha kanala X 0,6 ha = 0,3 l) | 6 tretmana X (0,1 l/ha Neopitroid Premium X 1400 ha = 140 l) | 1 jesenjska deratizacija X 1,5 kg/st. jed.(0,5 kg/st. obj. + 1 kg/gosp. Obj.) X 5.900 st. jed. | 5 timova (4 operativna tima i 1 nadzorni) X 90 d |  |
| 2,1 l X 13€ | 840 l X 15 € | 8.850 kg X 5 € | 450 tim/d X 4400 kn |  |
| 27,30 € | 12.600 € | 44.250 € |  |  |
| 207 kn | 95.760 kn | 336.300 kn | 1.980.000 kn | 2.412.267 kn |

|  |  |  |  |  |
| --- | --- | --- | --- | --- |
| Larvicidni tretmani 1. 3. – 1. 7. 2015. (1/2 tj.) | Adulticidni tretmani 1. 3. – 1. 7. 2015. (1/2 tj.) | Deratizacija 1. 3. – 1. 7. 2015. | Timovi 1. 3. – 1. 7. 2015. |  |
| 9 tretmana X (0,5 l/ha kanala X 0,6 ha = 0,3 l) | 9 tretmana X (0,1 l/ha Neopitroid Premium X 1400 ha = 140 l) | 1 proljetna deratizacija X 1,5 kg/st. jed.(0,5 kg/st. obj. + 1 kg/gosp. Obj.) X 5.900 st. jed. | 5 timova (4 operativna tima i 1 nadzorni) X 120 d |  |
| 2,7 l X 13 € | 1.260 l X 15 € | 8.850 kg X 5 € | 600 tim/d X 4400 kn |  |
| 35,10 € | 18.900 € | 44.250 € |  |  |
| 266 kn | 143.640 kn | 336.300 kn | 2.640.000 kn | 3.120.206 kn |
|  |  |  |  | 5.532.473 kn |

+ eventualni (adulticidni/larvicidni) Aviotretman – 10.000 ha x 30 kn = 300.000 kn

4.400 kn = 1 tim/dan

15 € = 1 l Neopitroida Premium

13 € = 1 l Diflubenzuron

5 € = 1 kg brodilona

Trošak za monitoring/analize vode:

|  |  |  |  |  |
| --- | --- | --- | --- | --- |
| Parametar | Mjerna jedinica | Metoda | Tehnika | Cijena/kn |
| FIZIKALNO-KEMIJSKI |  |  |  |  |
| Temperatura | ºC | S 2550 B (2.izd.2005) | Digitalni termometar | 8,00 |
| Boja | mg/L Pt/Co skale | SM 2120 C (21. izd. 2005) \* | Spektrofotometrija | 5,00 |
| Mutnoća | NTU jedinica | HRN EN ISO 7027:2001\* | Turbidimetrija | 10,00 |
| Miris | / | HRN EN 1622:2008 | Senzorika | 5,00 |
| Okus | / | HRN EN 1622:2008 | Senzorika | 5,00 |
| pH vrijednost | pH jedinica | HRN EN ISO 10523:2012\* | Potenciometrija | 10,00 |
| Elektrovodljivost | µS/cm pri 20 °C | HRN EN 27888:2008\* | Konduktometrija | 10,00 |
| Utrošak KMnO4 | mg/L O2 | HRN EN ISO 8467:2001 | Titrimetrija (vizualna titracija) | 35,00 |
| Slobodni rezidualni klor | mg/L Cl2 | HRN EN ISO 7393-2:2001 | Fotometrija | 10,00 |
| HRANJIVE TVARI |  |  |  |  |
| Amonij | mg/L NH4+ | HRN ISO 7150-1:1998\* | Spektrofotometrija | 30,00 |
| Nitriti | mg/L NO2- | HRN EN 26777:1998\* | Spektrofotometrija | 30,00 |
| Nitrati | mg/L NO3- | SM 4500-NO3- B (21. izd., 2005) | UV Spektrofotometrija | 30,00 |
| IONI |  |  |  |  |
| Kloridi | mg/L Cl- | HRN ISO 9297:1998 | Titrimetrija | 25,00 |
| METALI |  |  |  |  |
| Arsen | µg/L | Vlastita metoda, Oznaka: P-VODE-21, Izdanje 1/1\* | HG- ICP-OES | 128,00 |
| Željezo | µg/L | HRN EN ISO 11885:2010 \* | ICP-OES | 85,00 |
| Mangan | µg/L | HRN EN ISO 11885:2010 \* | ICP-OES | 85,00 |
| MIKROBIOLOŠKI |  |  |  |  |
| Ukupni koliformi | cfu/100 mL | P-VODE-80, Izdanje:1/4 (Colilert) \* | MPN | 35,00 |
| Escherichia coli | cfu/100 mL | P-VODE-80, Izdanje:1/4 (Colilert) \* | MPN | 35,00 |
| Enterokoki | cfu/100 mL | HRN EN ISO 7899-2:2000 | Membranska filtracija | 30,00 |
| Broj aerobnih bakterija  37 0C/48 h | cfu/1 mL | HRN EN ISO 6222:2000 | total plate count | 25,00 |
| Broj aerobnih bakterija  22 0 C/72 h | cfu/1 mL | HRN EN ISO 6222:2000 | total plate count | 25,00 |

Cijena analize jednog uzorka vode prema važećem cjeniku Zavoda za analizu iznosi 661,00 kn.

661,00 kn x 2 uzorka x 12 mjeseci = 15.864,00 kn

Troškovi uzorkovanja – prema prijeđenoj kilometraži 1 km = 2,55 kn

500 km x 12 mjeseci x 2,55 kn = 15.300,00 kn

Ukupna cijena monitoringa vodovoda Drenovci iznosi 31.164,00 kn. U cijenu nije uračunat PDV u skladu s važećem propisima.

Trošak nadzora Sanitarne inspekcije:

|  |  |
| --- | --- |
| Trošak Sanitarne inspekcije |  |
| Putni troškovi | 52 dana/1 inspektor x cca. 100 km x 2 kn = cca. 10.400 kn |
| Dnevnica | 150 kn/ dan x 52 dana = 7.800 kn |
| Smještaj | cca 10.000 kn |
| Ukupno | 28.000, 00 kn |

Ukupna sredstva za provedbu mjere zaštite pučanstva od zaraznih bolesti:

|  |  |
| --- | --- |
| DDD mjere | 5.832.473,00 kn |
| Monitoring vode za piće | 31.164,00 kn |
| Sanitarna inspekcija | 28.000,00 kn |
| Ukupno | 5.891.637,00 kn |

Financijska sredstva za provedbu mjera zaštite pučanstva od zaraznih bolesti osiguravaju se u Državnom proračunu Republike Hrvatske za 2014. godinu preraspodjelom sredstava.

B. Mjere obnove, uređenja i opremanja zdravstvenog sustava Doma zdravlja Županja, kao zdravstvene ustanove za pružanje zdravstvene zaštite stanovništvu na poplavljenom području Vukovarsko-srijemske županije koja provodi zdravstvene djelatnosti na primarnoj razini, sukladno Mreži javne zdravstvene službe (obiteljska medicina, dentalna zdravstvena zaštita, sanitetski prijevoz i ljekarnička djelatnost) obuhvaćaju obnovu zgrade, opremanje potrebnom medicinskom i nemedicinskom opremom, te nabavu vozila za patronažnu službu.

Sve navedene djelatnosti ugovorene su s Hrvatskim zavodom za zdravstveno osiguranje za 2014. godinu i sukladno Ugovoru se financiraju (mjesečna izvješća, fakture/računi). Na poplavljenom području dio zdravstvene djelatnosti odvija se kroz koncesije koje su također ugovorene s Hrvatskim zavodom za zdravstveno osiguranje.

U svim poplavom zahvaćenim zgradama nastala su oštećenja zbog kojih je nemoguće obavljanje javne djelatnosti (pružanje zdravstvene zaštite). Nastala oštećenja je potrebno sanirati i dovesti zgrade u funkcionalno stanje kako bi zgrada bila primjerena za korištenje, te kako bi se u iste mogli vratiti njihovi korisnici i obavljati djelatnost.

Budući da će se radovi sanacije izvoditi, prema procjeni, i po nekoliko mjeseci, za isto to razdoblje potrebno je osigurati kontejnere priključene na vodu i struju u kojima bi se obavljala djelatnost zdravstvene zaštite do završetka radova na sanaciji objekata.

Mjere obnove zgrada zdravstvenog sustava oštećenih poplavom provest će se putem Programa obnove i saniranja posljedica katastrofe na području Vukovarsko-srijemske županije – obnova zgrada.

I. Lokacija područja na kojima se provode mjere

Mjere obnove, uređenja i opremanja zgrada provodit će se na sljedećim lokacijama:

Poplavljene ordinacije:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Naziv RU/PS | DZ/Koncesionari (naziv) | Naziv djelat. (om, dent) | Status ordinacije (dz, konces.) | Broj osig. osoba | Mjesto | Ulica | Br. |
| 1. | Vinkovci | Dom zdravlja Županja | dent. | DZ | 1954 | Gunja | V. Nazora | 233a |
| 2. | Vinkovci | Ord. dent. medicine Toni Cipra, dr. med.dent. | dent. | konc. | 1837 | Gunja | V. Nazora | 233a |
| 3. | Vinkovci | Dom zdravlja Županja | opća | DZ | 1657 | Gunja | M. Krleže | 56 |
| 4. | Vinkovci | Dom zdravlja Županja | opća | DZ | 2080 | Gunja | V. Nazora | 233a |
| 5. | Vinkovci | Dom zdravlja Županja | opća | DZ | 786 | Račinovci | A. Starčevića | 2 |

Ljekarnička djelatnost:

|  |  |  |  |  |  |  |  |
| --- | --- | --- | --- | --- | --- | --- | --- |
| Red. br. | Područni ured sjedišta/Ljekarne (naziv) | Naziv ustanove/privatne prakse | Status (ustanova/privatna ljekarna/zakup) | Organizacijski oblik (sjedište, ljekarnička jedinica, ljek.depo, ljekarna) | Mjesto | Ulica | Kućni broj |
| 1. | Vinkovci | DZ Županja | ustanova | Ljekarnička jedinica | Gunja | Miroslava Krleže | 56 |

Zdravstvena njega u kući – popis medicinskih sestara čija su ugovorena područja poplavljena:

|  |  |  |  |
| --- | --- | --- | --- |
| Red. broj | Naziv zdravstvene ustanove | Općina | Naziv naselja – poplavljenih |
| 1. | Ustanova za zdravstvenu njegu u kući Nevenka Šarac | Drenovci | Rajevo selo, Račinovci, Đurići |
| 2. | Ustanova za zdravstvenu njegu u kući Mira Fernbach | Gunja | Gunja |

II. Analiza zatečenog stanja

U poplavama su stradali zdravstveni objekti na lokacijama Gunja, Rajevo selo, Đurići, Račinovci, Strošinci i patronažno vozilo u Gunji. U svim poplavom zahvaćenim zgradama nastala su oštećenja zbog kojih je onemogućeno pružanje zdravstvene zaštite.

III. Mjera obnove, uređenja i opremanja

Mjere obnove zgrada zdravstvenog sustava oštećenih poplavom provest će se putem Programa obnove i saniranja posljedica katastrofe na području Vukovarsko-srijemske županije – obnova zgrada.

1. Postavljanje kontejnera za obavljanje djelatnost zdravstvene zaštite

Budući da će se radovi sanacije izvoditi, prema procjeni, i po nekoliko mjeseci, za isto to razdoblje potrebno je osigurati kontejnere priključene na vodu i struju u kojima bi se obavljala djelatnost zdravstvene zaštite do završetka radova na sanaciji objekata.

2. Mjera dežurstva doktora medicine uz postojeći Tim 2 Hitne medicinske službe u Drenovcima

Sukladno Mreži hitne medicine (»Narodne novine«, broj 71/2012) u Vukovarsko-srijemskoj županiji ustrojen je TIM 2 u ispostavi Drenovci. Prema Pravilniku o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine (»Narodne novine«, broj 42/2011) radnici u TIM-u 2 su 2 medicinske sestre – medicinski tehničari. Zbog saniranja posljedica poplava u predstojećem razdoblju na ovom području očekuje se, osim postojećeg stanovništva, velik broj ljudi koji će sudjelovati u obnovi, pa je stoga povećana mogućnost neželjenih događaja (bolesti i ozljeda) koje TIM 2 nije u mogućnosti odgovarajuće zbrinuti. Također, za područje Gunje, Rajeva Sela i Račinovca, zbog uništene infrastrukture nije dostupna zdravstvena zaštita u ambulantama obiteljske medicine. Stoga je stručno opravdano TIM-u 2 u Drenovcima pridodati i doktora medicine s ciljem zaštite zdravlja osoba koje se nalaze na ovom području.

IV. Redoslijed i opseg provedbe mjera

Redoslijed i opseg provedbe mjera obnove zgrada zdravstvenog sustava provodit će se sukladno Programu obnove i saniranja posljedica katastrofe na području Vukovarsko-srijemske županije – obnova zgrada. Mjere postavljanja kontejnera i osiguranja dežurstva doktora medicine potrebno je provesti odmah po donošenju ovoga Programa.

V. Nadležna tijela za koordinaciju i nositelj izvršenja mjera

Nadležna tijela za provedbu mjera su Ministarstvo zdravlja i Ministarstvo graditeljstva i prostornoga uređenja.

VI. Procjena potrebnih financijskih sredstava

Sredstva potrebna za provedbu mjere obnove, uređenja i opremanja su sljedeća:

ZDRAVSTVENA AMBULANTA GUNJA, Vladimira Nazora 233a

– potpuno poplavljene ordinacije: 301,78 m2

|  |  |  |  |  |
| --- | --- | --- | --- | --- |
| Red. br. | Ordinacije | Građevinski objekt | Medicinska oprema, inventar i  med. potrošni materijal | Ukupno kn |
|  | Zdravstvena ambulanta Gunja | 4.163.964,42\* | - | 4.163.964,42\* |
| 1. | Ordinacija opće/obiteljske medicine Gunja I |  | 34.324,90 | 34.324,90 |
| 2. | Ordinacija opće/obiteljske medicine Gunja II |  | 92.191,90 | 92.191,90 |
| 3. | Ordinacija dentalne medicine Gunja I |  | 285.483,52 | 285.483,52 |
| 4. | Ordinacija dentalne medicine Gunja II |  | 243.498,80 | 243.498,80 |
| 5. | Patronažna služba |  | 18.402,23 | 18.402,23 |
| 6. | Patronažno vozilo |  | 60.000,00 | 60.000,00 |
|  | SVEUKUPNO | | | 4.897.865,77 |

\* napomena: financijska sredstva za obnovu zgrada zdravstvenog sustava predviđena su u Programu obnove i saniranja posljedica katastrofe na području Vukovarsko-srijemske županije – obnova zgrada.

ZDRAVSTVENA ORDINACIJA OPĆE/OBITELJSKE MEDICINE RAJEVO SELO, Zrinski Frankopana 33

– potpuno poplavljena: 39,34 m2

|  |  |  |  |  |
| --- | --- | --- | --- | --- |
| Red. br. | Ordinacije | Građevinski objekt | Medicinska oprema,  inventar i med.potrošni  materijal | Ukupno kn |
| 1. | Ordinacija opće/obiteljske medicine Rajevo Selo | 60.000,00\* | 63.303,26 | 123.303,26 |
|  | SVEUKUPNO | | | 123.303,26 |

\* napomena: financijska sredstva za obnovu zgrada zdravstvenog sustava predviđena su u Programu obnove i saniranja posljedica katastrofe na području Vukovarsko-srijemske županije – obnova zgrada.

ZDRAVSTVENA AMBULANTA RAČINOVCI-ĐURIĆI (Račinovci, A. Starčevića 1, Đurići, M. Gupca 94)

– potpuno poplavljena zdravstvena ambulanta u Račinovcima, A. Starčevića 1 (108,92 m2)

|  |  |  |  |  |  |
| --- | --- | --- | --- | --- | --- |
|  | Red. br. | Naziv | Građevinski objekt | Medicinska oprema, inventar i  med.potrošni materijal | Ukupno kn |
|  |  | Zdravstvena ambulanta Račinovci | 535.957,74\* |  | 535.957,74\* |
|  |  | Ordinacija opće/obiteljske medicine Račinovci |  | 30.934,40 | 30.934,40 |
|  |  | Ordinacija dentalne medicine Račinovci |  | 124.927,07 | 124.927,07 |
|  |  | SVEUKUPNO | | | 691.819,21 |

\* napomena: financijska sredstva za obnovu zgrada zdravstvenog sustava predviđena su u Programu obnove i saniranja posljedica katastrofe na području Vukovarsko-srijemske županije – obnova zgrada.

ZDRAVSTVENA AMBULANTA STROŠINCI, V. Nazora 5, Strošinci

– voda nije ušla u objekt iako su zidovi vlažni od temelja, poda i krova, evakuirano stanovništvo starije dobi, bolesni i nepokretni

|  |  |  |  |  |
| --- | --- | --- | --- | --- |
| Red. br. | Naziv | Građevinski objekt | Medicinska oprema, inventar i med.  potrošni materijal | Ukupno kn |
| 1. | Zdravstvena ambulanta Strošinci | 35.000,00\* | - | 35.000,00\* |
|  | SVEUKUPNO | | | 35.000,00\* |

\* napomena: financijska sredstva za obnovu zgrada zdravstvenog sustava predviđena su u Programu obnove i saniranja posljedica katastrofe na području Vukovarsko-srijemske županije – obnova zgrada.

UKUPNA ŠTETA na zdravstvenim objektima i opremi:

|  |  |  |  |  |
| --- | --- | --- | --- | --- |
| Red. br. | Naziv | Građevina | Oprema i inventar | Ukupno kn |
| 1. | ZDRAVSTVENA AMBULANTA GUNJA | 4.163.964,42\* | 733.901,35 | 4.897.865,77 |
| 2. | LJEKARNA GUNJA | 100.000,00\* | - | 100.000,00 |
| 3. | ZDRAVSTVENA AMB. RAJEVO SELO | 60.000,00\* | 63.303,26 | 123.303,26 |
| 4. | ZDRAV. AMB. RAČINOVCI | 535.957,74\* | 155.861,47 | 691.819,21 |
| 5. | ZDRAV. AMB. STROŠINCI | 35.000,00\* | - | 35.000,00 |
| SVEUKUPNO | | | | 5.847.988,24 |

\* napomena: financijska sredstva za obnovu zgrada zdravstvenog sustava predviđena su u Programu obnove i saniranja posljedica katastrofe na području Vukovarsko-srijemske županije – obnova zgrada.

Sredstva potrebna za provedbu mjere osiguranja dežurstva doktora medicine jesu:

Dežurstvo doktora medicine uz postojeći Tim 2 Hitne medicinske službe u Drenovcima

|  |  |
| --- | --- |
| Dežurstvo doktora medicine uz postojeći Tim 2 Hitne medicinske službe u Drenovcima kroz cijelu godinu | |
| Sveukupno – kn | 1.049.000,00 |

Financijska sredstva za provedbu mjera obnove, uređenja i opremanja zgrada zdravstvenog sustava osiguravaju se u državnom proračunu Republike Hrvatske preraspodjelom sredstava.

Ukupni troškovi za provedbu ovoga Programa:

|  |  |
| --- | --- |
| Ukupna sredstva | |
| DDD mjere | 5.832.473,00 kn |
| Monitoring vode za piće | 31.164,00 kn |
| Sanitarna inspekcija | 28.000,00 kn |
| Zdravstvena ambulanta Gunja | 4.897.865,77 kn |
| Ljekarna Gunja | 100.000,00 kn |
| Zdravstvena ambulanta Rajevo selo | 123.303,26 kn |
| Zdravstvena ambulanta Račinovci | 691.819,21 kn |
| Zdravstvena ambulanta Strošinci | 35.000,00 kn |
| Dežurstvo doktora medicine uz postojeći tim 2 HMS u Drenovcima | 1.049.000,00 kn |
| Ukupno | 12.788.625,24 kn |

84 14.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

84 14.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

84 14.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

84 14.07.2014 Odluka o donošenju Programa obnove i saniranja posljedica katastrofe na području Vukovarsko-srijemske županije - zaštita zdravlja ljudi

Odluka, NN 84/2014-1675
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)